Τζον Λορντ

Ο Τζον Λορντ (αγγλ. John Douglas Lord, 9 Ιουνίου 1941 - 16 Ιουλίου 2012) ήταν Άγγλος πιανίστας, συνθέτης και κιμπορντίστας γνωστότερος για τη συνεργασία του με τα συγκροτήματα των Deep Purple, των Whitesnake και των Paice, Ashton & Lord. Ήταν ένα από τα ηγετικά μέλη των Deep Purple αφού συνέγραψε τα περισσότερα τραγούδια του συγκροτήματος και, μαζί με τον ντράμερ Ίαν Πέις, ήταν τα μόνα μέλη με συνεχή παρουσία στο συγκρότημα από την ίδρυση του μέχρι το 2002, όταν και αποχώρησε.JON LORD Leaves DEEP PURPLE, Is Replaced By DON AIREY

Βιογραφία

Τα πρώτα χρόνια
Ο Τζον Λορντ γεννήθηκε στο Λέστερ, στις 9 Ιουνίου του 1941 και γονείς του ήταν ο Ρέτζιναλντ και η Μίριαμ Λορντ.Jon Lord - NNDB Έλαβε κλασική εκπαίδευση στο πιάνο από ηλικία πέντε ετών και η μεγαλύτερη του επιρροή ήταν ο Γιόχαν Σεμπάστιαν Μπαχ, ενώ κατά την εφηβεία του, εντρύφησε περισσότερο στην τζαζ και μπλουζ μουσική από τους πιανίστες Τζίμι ΜακΓκρίφ και Τζίμι Σμιθ. Αυτό το είδος μουσικής ήταν και η πρώτη του επαγγελματική ενασχόληση, ενώ παράλληλα σπούδαζε υποκριτική.Jon Lord obituary | Music | The Guardian

Στις αρχές της δεκαετίας του '60, άρχισε να χρησιμοποιεί το "Hammond organ", με το οποίο συνέχισε σε όλη του την καριέρα.

Artwoods και άλλα συγκροτήματα
Ο Λορντ μετακόμισε στο Λονδίνο το 1960 με σκοπό να παρακολουθήσει μαθήματα υποκριτικής στο "Central School of Speech and Drama", ενώ ταυτόχρονα έπαιζε πιάνο σε κλαμπ και συμμετείχε σε διάφορα πρότζεκτ όταν του ζητούνταν. Το 1960, εντάχθηκε στην τζαζ μπάντα του Μπιλ Άστον, "Bill Ashton Combo", η οποία μετονομάστηκε The Art Wood Combo και λίγο αργότερα σε The Artwoods.The Artwoods | Biography

Τον Αύγουστο του 1964, κυκλοφόρησε το σινγκλ "You Really Got Me" των Kinks το οποίο ανέβηκε στο # 1 των βρετανικών τσαρτ, με τον Τζον Λορντ να παίζει πιάνο στην ηχογράφηση του τραγουδιού.The Kinks 'You Really Got Me' | Classic Tracks Με τους Artwoods ο Λορντ ηχογράφησε το δίσκο "Art Gallery", ο οποίος κυκλοφόρησε το 1965,The Artwoods - Art Gallery (CD, Album) at Discogs ενώ έκαναν αρκετές εμφανίσεις σε μέσα μαζικής ενημέρωσης, όπως η ραδιοφωνική εκπομπή "Saturday Club" του BBC και το τηλεοπτικό πρόγραμμα "Ready, Steady, Go".The Artwoods - Oh My Love (Ready Steady Go! 1965) - Vimow Μαζί με το άλμπουμ, κυκλοφόρησαν και το σινγκλ "Sweet Mary", το οποίο δεν έλαβε εμπορική αναγνώριση.THE ARTWOODS Jon Lord DEEP PURPLE Sweet Mary Η μοναδική τους επιτυχία, ήταν το τραγούδι "I Take What I Want", το οποίο έφθασε στο # 28 των βρετανικών τσαρτ, τον Μάιο του 1966.Paul Weller 'I Take What I Want' at the Jon Lord Concert 04.04.14 HD Κατά την τριετή πορεία τους, οι "Artwoods" δεν γνώρισαν μεγάλη εμπορική επιτυχία, αλλά έδωσαν ένα μεγάλο αριθμό συναυλιών και έγιναν γνωστό όνομα στο underground κίνημα. Διαλύθηκαν για μικρό χρονικό διάστημα το 1967, για να επανενωθούν αργότερα μέσα στο ίδιο έτος, κυκλοφορώντας το τελευταίο τους σινγκλ, "Brother, Can You Spare a Dime", μετά από το οποίο επήλθε η οριστική διάλυση του συγκροτήματος.Brother Can You Spare a Dime? - The Artwoods

To 1967, ο Λορντ δημιούργησε τους "Santa Barbara Machine Head", στους οποίους συμμετείχε ο μετέπειτα κιθαρίστας των Rolling Stones, Ρον Γουντ.Santa Barbara Machine Head | Biography & History | AllMusic Το συγκεκριμένο συγκρότημα, ηχογράφησε μόνο τρία τραγούδια, τα "Porcupine Juice", "Albert" και "Rubber Monkey", μέσω της "Immediate Records", ενώ ταυτόχρονα, ο Λορντ συμμετείχε στους "Flowerpot Men", όπου γνώρισε τον μετέπειτα μπασίστα των Deep Purple, Νικ Σίμπερ.The Flower Pot Men | Biography & History | AllMusic

Deep Purple
Το ίδιο διάστημα, ο ντράμερ Κρις Κέρτις εξέφρασε την επιθυμία να δημιουργήσει ένα συγκρότημα με το όνομα "Roundabout", με τον Λορντ και τον κιθαρίστα Ρίτσι Μπλάκμορ.On The Roundabout With Deep Purple - Deep-Purple.net Η προσπάθεια του Κέρτις δεν ευδοκίμησε αλλά ο Λορντ με τον Μπλάκμορ αποφάσισαν να δημιουργήσουν το συγκρότημα, με το Νικ Σίμπερ στο μπάσο, τον Ροντ Έβανς στα φωνητικά και τον Ίαν Πέις στα τύμπανα. Αφού μετονομάστηκαν σε Deep Purple, ξεκίνησαν τις πρόβες για να δημιουργήσουν νέα κομμάτια και να προετοιμαστούν για τις πρώτες τους συναυλίες. Στα πρώτα βήματα του συγκροτήματος, μέχρι το 1970, ο Λορντ ήταν η ηγετική μορφή τους και οι ποιοτικές συνθέσεις του ξεχώριζαν μέσα στα πρώτα τρία άλμπουμ του συγκροτήματος, παρά το γεγονός ότι οι μεγάλες εμπορικές επιτυχίες των πρώιμων Deep Purple, προερχόταν από διασκευές. Στα διάφορα συγκροτήματα του κατά τη δεκαετία του '60, ο Λορντ έπαιζε πιάνο και το Hammond organ, αλλά ήταν το δεύτερο, αυτό το οποίο έπαιξε πολύ σημαντικό ρόλο στον ήχο των Deep Purple.

Το 1968, το συγκρότημα γνώρισε μεγάλη επιτυχία με το σινγκλ "Hush", το οποίο ανέβηκε στο # 4 των αμερικανικών τσαρτ, χωρίς όμως ανταπόκριση στη Μεγάλη Βρετανία.Hush by Deep Purple Songfacts Λίγους μήνες αργότερα, ένα δεύτερο Top-40, το "Kentucky Woman", βοήθησε το συγκρότημα να αναγνωριστεί, ενώ ταυτόχρονα, κυκλοφόρησαν τους δίσκους "Shades of Deep Purple" και "The Book of Taliesyn".Deep Purple Mark 1 History - Deep-Purple.net Τον Ιούνιο του 1969, κυκλοφόρησε ο τρίτος δίσκος του συγκροτήματος, με την ονομασία "Deep Purple", ο οποίος δε γνώρισε ανάλογη επιτυχία με τις προηγούμενες κυκλοφορίες τους.Deep Purple - Deep Purple | Songs, Reviews, Credits | Allmusic Η πτώση των πωλήσεων στην Αμερική και η μηδενική ανταπόκριση στην πατρίδα τους, οδήγησε το τρίο Μπλάκμορ, Λορντ και Πέις να αντικαταστήσουν τον Ροντ Έβανς με τον πιο δυναμικό Ίαν Γκίλαν και τον Νικ Σίμπερ με τον Ρότζερ Γκλόβερ των "Episode Six".

Πρώτη δουλειά της νέας σύνθεσης του συγκροτήματος, ήταν το σινγκλ "Hallelujah",Deep Purple - Hallelujah - YouTube ενώ τον Σεπτέμβριο του 1969, ηχογραφήθηκε η ζωντανή εμφάνιση του συγκροτήματος στο Royal Albert Hall του Λονδίνου, μαζί με την Βασιλική Συμφωνική ορχήστρα και διευθυντή τον Μάλκολμ Άρνολντ. Η κυκλοφορία της συγκεκριμένης ηχογράφησης ονομάστηκε "Concerto for Group and Orchestra", με τον Τζον Λορντ να δημιουργεί όλες τις συνθέσεις οι οποίες παρουσιάστηκαν.Deep Purple - Concerto for Group and Orchestra Ο δίσκος αυτός, έδωσε μία πρώτη επιτυχία στους Deep Purple επί ευρωπαϊκού εδάφους, ανεβαίνοντας στο # 26 στη Μεγάλη Βρετανία, ενώ ήταν ο πρώτος τους δίσκος ο οποίος κυκλοφόρησε μέσω της Warner στην Αμερική. Παρ' όλα αυτά, δημιουργήθηκε ρήγμα μέσα στο συγκρότημα, λόγω της αντίδρασης του Ρίτσι Μπλάκμορ προς την μουσική κατεύθυνση που μπορούσε να ακολουθήσει το συγκρότημα αν συνέχιζε με τόσο έντονες επιρροές από την κλασική μουσική, αναγκάζοντας τον Λορντ να συνεχίσει αυτό το στυλ μουσικής στις προσωπικές του δουλειές.

Οι Deep Purple επανήλθαν στις ροκ καταβολές τους, κάνοντας τον ήχο τους σκληρότερο. Ο δίσκος "Deep Purple in Rock" του 1970, έδωσε τελικά στο συγκρότημα την πολυπόθητη βρετανική επιτυχία, ανεβαίνοντας στο # 4 των τσαρτ και παραμένοντας σε αυτά για 68 εβδομάδες, ενώ ταυτόχρονα, το τραγούδι "Black Night" ανέβηκε στο # 2.Deep Purple - Black Night - YouTube Οι συνεχείς περιοδείες αλλά και το υψηλό επίπεδο της μουσικής των επόμενων δίσκων τους, έδωσε στους Deep Purple τον χαρακτηρισμό ενός εκ των δυναμικότερων καλλιτεχνών της ροκ μουσικής για τη δεκαετία του '70. Οι δίσκοι "Fireball" και "Machine Head" ανέβηκαν στην κορυφή των βρετανικών τσαρτ, ενώ τα σινγκλ "Strange Kind of Woman", "Fireball" και "Never Before" ανέβασαν ακόμη περισσότερο τη δημοτικότητα τους. Τον Δεκέμβριο του 1972, κυκλοφόρησε το ζωντανά ηχογραφημένο άλμπουμ "Made in Japan",Deep Purple Made In Japan Album Review | Rolling Stone ο αγαπημένος δίσκος του Λορντ όπως έχει δηλώσει, ενώ λίγο αργότερα το "Who Do We Think We Are" συνεισέφερε στην άνοδο των πωλήσεων του συγκροτήματος,Who Do We Think We Are - Deep Purple στο σημείο να είναι το πρώτο συγκρότημα σε πωλήσεις στις Ηνωμένες Πολιτείες, για το 1973.Deep Purple Mark 2 History - Deep-Purple.net

Οι συνεχείς διαφωνίες του Ίαν Γκίλαν με τον Ρίτσι Μπλάκμορ, οδήγησαν το δίδυμο Γκίλαν/Γκλόβερ σε αποχώρηση, με τον Ντέιβιντ Κόβερντεϊλ να αναλαμβάνει τα φωνητικά και τον Γκλεν Χιούζ το μπάσο. Ο δίσκος "Burn" συνέχισε σε πολύ υψηλό επίπεδο, με τους Deep Purple να εμφανίζονται μπροστά σε εκατοντάδες χιλιάδων κόσμου κατά την αμερικανική περιοδεία τους,Deep Purple "California Jam" 1974 г.(Full Concert) - YouTube ενώ ο δίσκος "Stormbringer", απογοήτευσε τον Μπλάκμορ λόγω των φανερών, πλέον, τζαζ και φανκ επιρροών. Η αντικατάσταση του, τον Απρίλιο του 1975, από τον Αμερικάνο Τόμι Μπόλιν, οδήγησε στο άλμπουμ "Come Taste the Band", τον τελευταίο του συγκροτήματος πριν τη διάλυση του, την άνοιξη του 1976.Come Taste the Band - Deep Purple Ο βασικός λόγος της διάλυσης του συγκροτήματος ήταν η απογοήτευση των Λορντ και Πέις από την απόδοση των Deep Purple, λόγω του εθισμού στις ναρκωτικές ουσίες των υπολοίπων τριών μελών του συγκροτήματος και της μειωμένης απόδοσης τους επι σκηνής.

Στο διάστημα από το 1970 ως το 1976, ο Λορντ έβαλε έντονη την πινελιά του στη σύνθεση του τραγουδιού "Child in Time", ενός εκ των διασημότερων κομματιών του συγκροτήματος, αλλά και σε ολόκληρο το δίσκο "Deep Purple in Rock". Τα διασημότερα σόλο που έπαιξε σε αυτή την περίοδο είναι στο τραγούδι "Highway Star", στο "Lazy", στο "Rat Bat Blue", στο "Fireball", στο "Burn", στο "Demon's Eye" και στο "Space Truckin", ενώ ολόκληρη η ζωντανή εμφάνιση στο δίσκο "Made in Japan" είναι χαρακτηριστική του μουσικού επιπέδου στο οποίο είχαν φτάσει οι Deep Purple.10 classic Jon Lord keyboard performances | MusicRadar

Στο διάστημα κατά το οποίο έπαιζε με τους Deep Purple, ο Λορντ δημιούργησε το "Gemini Suite" το 1972,Gemini Suite Live | Jon Lord - The Official Website το "Windows" το 1974 και το "Sarabande" το 1975,Jon Lord - Windows (Vinyl, LP, Album) at DiscogsJon Lord - Sarabande (Vinyl, LP, Album) at Discogs δουλειές που αποτέλεσαν άλλον ένα συνδυασμό της ορχηστρικής μουσικής με τη ροκ. Τον Μάρτιο του 1974, ο Τζον Λορντ και ο Ίαν Πέις συμμετείχαν στο δίσκο "The First of the Big Bands" μαζί με τον Τόνι Άστον, ηχογράφηση την οποία έπαιξαν ζωντανά τον Σεπτέμβριο του 1974, στο Λονδίνο.Tony Ashton & Jon Lord* - First Of The Big Bands

Paice, Ashton & Lord και Whitesnake
Το καλοκαίρι του 1976, ο Λορντ μαζί με τον Τόνι Άστον και τον Ίαν Πέις, δημιούργησαν ένα ροκ συγκρότημα με τζαζ και μπλουζ καταβολές, τους Paice, Ashton & Lord.Paice Ashton Lord History - Deep-Purple.net Το συγκρότημα αυτό, κυκλοφόρησε μόνο ένα δίσκο με τίτλο "Malice in Wonderland", τον Μάρτιο του 1977, για να διαλυθούν λόγω της ανεπαρκούς σκηνικής παρουσίας του Άστον, σύμφωνα με τα άλλα δύο βασικά μέλη του συγκροτήματος.

Τον Αύγουστο του 1978, ο Λορντ εντάχθηκε στους Whitesnake του Ντέιβιντ Κόβερντεϊλ, ενώ ένα χρόνο αργότερα ακολούθησε και ο Ίαν Πέις. Στο συγκρότημα αυτό, ο Λορντ δεν είχε τον ηγετικό ρόλο που είχε κατά καιρούς στους Deep Purple, λόγω της συνύπαρξης του με δύο κιθαρίστες, γεγονός που περιόριζε τις δυνατότητες του. Με τους Whitesnake, ηχογράφησε τους δίσκους "Trouble" (1978) και "Lovehunter" (1979), για να αποκτήσουν έντονη δημοτικότητα με το "Ready an' Willing" του 1980 το οποίο ανέβηκε στο βρετανικό Top-10, και ακόμη περισσότερο με το πλατινένιο "Live...In the Heart of the City". Το 1981, συνέχισαν με το άλμπουμ "Come an' Get It", το οποίο έφθασε στη δεύτερη θέση των τσαρτ της Μεγάλης Βρετανίας, την υψηλότερη στην οποία ανέβηκε ποτέ, δίσκος των Whitesnake. Η εμπορική καταξίωση επήλθε στο συγκρότημα με τους δίσκους "Saints & Sinners" του 1982 και "Slide It In" του 1984, οι οποίοι ήταν και οι τελευταίοι τους οποίους ηχογράφησε ο Λορντ με τους Whitesnake. Ταυτόχρονα, γνώρισαν επιτυχία τα σινγκλ "Fool for Your Loving", "Don't Break My Heart Again", "Guilty of Love" και "Give Me More Time".Whitesnake History - Deep-Purple.net

Παράλληλα, ο Λορντ κυκλοφόρησε τον προσωπικό του δίσκο με τίτλο "Before I Forget", παρουσιάζοντας ένα folk rock ηχητικό σύνολο, ενώ συμμετείχε στην ηχογράφηση του σάουντρακ για την τηλεοπτική παραγωγή "Country Diary of an Edwardian Lady".The Country Diary of an Edwardian Lady, soundtrack

Από την επανένωση μέχρι την αποχώρηση
Τον Απρίλιο του 1984, ο Λορντ επανενώθηκε με τα υπόλοιπα μέλη της δεύτερης σύνθεσης των Deep Purple, σε μία πολυσυζητημένη αναδημιουργία του θρυλικού συγκροτήματος, αποτέλεσμα της οποίας ήταν ο πλατινένιος δίσκος "Perfect Strangers", τον οποίο ακολούθησε μία πολύ μεγάλη παγκόσμια περιοδεία, η οποία έδωσε στους Deep Purple τη δεύτερη θέση στη λίστα με τους καλλιτέχνες με τα περισσότερα έσοδα συναυλιών για το 1985. Ο συγκεκριμένος δίσκος, έδωσε ώθηση στον Λορντ να συνθέσει και να ηχογραφήσει τις καλύτερες δουλειές του από το 1977, με τα "Knockin' at your Back Door" και "Perfect Strangers" να ξεχωρίζουν. Τον Ιανουάριο του 1987, κυκλοφόρησαν το 'The House of Blue Light",The House of Blue Light - Deep Purple του οποίου συνθέσεις περιελάμβαναν αρκετούς πειραματισμούς στα πλήκτρα και με synth κιθάρες. Παρ' όλα αυτά, ο δίσκος γνώρισε μεγάλη επιτυχία στην Ευρώπη ανεβαίνοντας στο βρετανικό Top-10 και στην πρώτη θέση αρκετών χωρών. Μετά το ζωντανά ηχογραφημένο "Nobody's Perfect" του 1988, ο Ίαν Γκίλαν αποχώρησε για δεύτερη φορά και τα υπόλοιπα μέλη του συγκροτήματος προσέλαβαν στη θέση του τον Τζο Λιν Τέρνερ, πρώην τραγουδιστή των Rainbow, με τον οποίο κυκλοφόρησαν το μελωδικό "Slaves and Masters".REVIEW: Deep Purple – Slaves and Masters

Το 1992, ο Γκίλαν επέστρεψε για την 25η επέτειο από την ίδρυση του συγκροτήματος. Οι τεταμένες σχέσεις του με τον Ρίτσι Μπλάκμορ ήταν φανερές και οι Deep Purple πρόλαβαν να κυκλοφορήσουν μόνο ένα δίσκο με αυτή τη σύνθεση, το "The Battle Rages On", τον Ιούλιο του 1993.REVIEW: Deep Purple – The Battle Rages On… Ο Μπλάκμορ αποχώρησε κατά τη διάρκεια της περιοδείας, την οποία ολοκλήρωσαν με τον βιρτουόζο κιθαρίστα Τζο Σατριάνι, ενώ μετά το πέρας της προσέλαβαν τον Στηβ Μορς.Deep Purple Mark 6 History - Deep-Purple.net

Με αυτή τη σύνθεση, επήλθε η συνθετική αναγέννηση του συγκροτήματος, κάτι που είναι φανερό στις μελωδικές χαρντ ροκ συνθέσεις του δίσκου "Purpendicular", ο οποίος κυκλοφόρησε το 1996.Deep Purple - Purpendicular (album review ) | Sputnikmusic Το δεύτερο άλμπουμ των Deep Purple με τον Στηβ Μορς στην κιθάρα κυκλοφόρησε τον Ιούνιο του 1998 με τον τίτλο "Abandon",Abandon - Deep Purple | Songs, Reviews, Credits | AllMusic ενώ τον Οκτώβριο του ίδιου έτους, ο Λορντ κυκλοφόρησε τον προσωπικό του δίσκο, "Pictured Within", τον οποίο αφιέρωσε στη μητέρα του η οποία είχε πεθάνει δύο χρόνια νωρίτερα. Μετά την αναδημιουργία και επανεκτέλεση της αρχικής σύνθεσης του "Concerto for Group and Orchestra" το 1999 με τίτλο "Live at the Royal Albert Hall" και την περιοδεία για την προώθηση του,Deep Purple In Concert with the London Symphony Orchestra ο Λορντ ανακοίνωσε στα υπόλοιπα μέλη του συγκροτήματος την αποχώρηση του, ενώ τους πρότεινε για αντικαταστάτη του τον Ντον Έρεϊ. Η αντικατάσταση του έγινε ομαλά, με τον Λορντ να παίζει πρώτο στο μισό του προγράμματος για την περιοδεία τους το χειμώνα του 2001 και τον Έρεϊ στο δεύτερο, με τον Τζον Λορντ να αποχωρεί οριστικά, τον Μάρτιο του 2002.Biography | Jon Lord - The Official Website

Μετά την αποχώρηση
Το 2003, μεταφέρθηκε στο Σίδνεϊ της Αυστραλίας για να ηχογραφήσει το "Live in the Basement" μαζί με τον Τζίμι Μπαρνς, επιστρέφοντας στον μπλουζ ήχο μετά από πολλά χρόνια.Live At The Basement | Jon Lord - The Official Website Η ονομασία του συγκροτήματος ήταν "The Hoochie Coochie Men". Το 2004, ο Λορντ κυκλοφόρησε το δίσκο "Beyond the Notes", στον οποίο περιλαμβανόταν το τραγούδι "De Profundis", το οποίο αφιέρωσε στους Deep Purple.Jon Lord - De Profundis - YouTube Τον Ιούλιο του 2006, κυκλοφόρησε το δεύτερο άλμπουμ των "Hoochie Coochie Men" με τίτλο "Danger – White Men Dancing",Danger - White Men Dancing (feat. Jon Lord) ενώ στις 20 Οκτωβρίου του 2007, έπαιξε την ορχηστρική σύνθεση του με τίτλο "Durnham Concerto", μαζί με τη Φιλαρμονική ορχήστρα του Λίβερπουλ.Durham Concerto | Jon Lord - The Official Website Τον Απρίλιο του 2008, κυκλοφόρησε το κονσέρτο πιάνου "Boom of the Tingling Strings" μαζί με την "The Queensland Orchestra" και τον πιανίστα Μάικλ Χάρβεϊ, ενώ τον Μάρτιο του 2010, κυκλοφόρησε τον τελευταίο του προσωπικό στούντιο δίσκο με τίτλο "To Notice Such Things".To Notice Such Things: Jon Lord's tribute to Sir John Mortimer Το καλοκαίρι του 2011, κυκλοφόρησε το ζωντανά ηχογραφημένο "Jon Lord Blues Project Live" από το μπλουζ συγκρότημα "Jon Lord Blues Project".Jon Lord Blues Project | Jon Lord - The Official Website Τον Οκτώβριο του 2012, κυκλοφόρησε η στούντιο έκδοση του "Concerto for Group and Orchestra", με την Φιλαρμονική Ορχήστρα του Λίβερπουλ, τον Ντάριν Βασίλεφ, τον Τζο Μποναμάσα και τον Στηβ Μορς στις κιθάρες, τον Στηβ Μπαλσάμο, την Κάσια Λάσκα και τον Μπρους Ντίκινσον στα φωνητικά, τον Μπρετ Μόργκαν στα τύμπανα και τον Γκάι Πρατ στο μπάσο.Jon Lord - Concerto For Group And Orchestra

Το 2011, ο Λορντ διαγνώσθηκε ότι πάσχει από καρκίνο στο πάγκρεας. Απεβίωσε στις 16 Ιουλίου 2012 μετά από πνευμονική εμβολή σε κλινική του Λονδίνου.Deep Purple's Jon Lord dies at 71 - BBC News - BBC.com

 Προσωπική ζωή
Ο Τζον Λορντ, είχε παντρευτεί την Τζούντιθ Φέλντμαν το 1969, με την οποία απέκτησε μία κόρη πριν πάρει διαζύγιο το 1981. Ξαναπαντρεύτηκε, την Βίκι Γκιμπς, δίδυμη αδελφή της συζύγου του Ίαν Πέις, Τζάκι. Η Βίκι απέκτησε μία κόρη μαζί με τον Λορντ.Jon Douglas Lord (1941 - 2012) - Genealogy - Geni

Δισκογραφία
Deep Purple
 Shades of Deep Purple (1968)
 The Book of Taliesyn (1968)
 Deep Purple (1969)
 Concerto for Group and Orchestra (1969)
 Deep Purple in Rock (1970)
 Fireball (1971)
 Machine Head (1972)
 Made in Japan (1972)
 Who Do We Think We Are (1973)
 Burn (1974)
 Stormbringer (1974)
 Come Taste the Band (1975)
 Made in Europe (1976)
 Last Concert in Japan (1977)
 Deep Purple in Concert (1980)
 Live in London (1982)
 Perfect Strangers (1984)
 The House of Blue Light (1987)
 Nobody's Perfect (1988)
 Scandinavian Nights (1988)
 Slaves and Masters (1990)
 In the Absence of Pink (1991)
 The Battle Rages On (1993)
 Come Hell or High Water (1994)
 King Biscuit Flower Hour Presents: Deep Purple in Concert (1995)
 Purpendicular (1996)
 California Jamming (1996)
 Mk III: The Final Concerts (1996)
 Live at the Olympia '96 (1997)
 Abandon (1998)
 Total Abandon: Australia '99 (1999)
 Live at the Royal Albert Hall (2000)
 Days May Come and Days May Go (2000)
 This Time Around: Live in Tokyo (2001)
 Live in Paris 1975 (2001)
 Inglewood - Live in California (2002)
 Live at the Rotterdam Ahoy (2002)
 Perks and Tit (2004)
 Live in Stockholm (2005)
 Live in Montreux 69 (2006)
 Live at Montreux 1996 (2006)
 Live in Denmark 1972 (2007)
 Live in Europe 1993 (2007)
 Phoenix Rising (2011)
 BBC Sessions 1968–1970 (2011)
 Paris 1975 (2013)
 Copenhagen 1972 (2013)
 Perfect Strangers Live (2013)
 Stockholm 1970 (2014)
 Graz 1975 (2014)The Artwoods
 Art Gallery (1965)

Santa Barbara Machine Head
 Blues Anytime Vol. 3 (1968)

Paice, Ashton & Lord
 Malice in Wonderland (1977)

Whitesnake
 Trouble (1978)
 Lovehunter (1979)
 Ready an' Willing (1980)
 Live...In the Heart of the City (1980)
 Come an' Get It (1981)
 Saints & Sinners (1982)
 Slide It In (1984)

Προσωπικές και άλλες δουλειές
 O.S.T. The Last Rebel (1971)
 Gemini Suite (1972)
 First of the Big Bands (1974)
 Windows (1974)
 Rock Meet Classic (1974)
 Sarabande (1976)
 Before I Forget (1982)
 O.S.T. Country Diary of an Edwardian Lady (1984)
 Gemini Suite Live (1993)
 First of the Big Bands - BBC Live in Concert 1974 (1993)
 Pictured Within (1998)
 Beyond The Notes (2004)
 Boom of the Tingling Strings (2008)
 Durham Concerto (2008)
 To Notice Such Things (2010)
 Jon Lord Blues Project Live (2011)
 Concerto for Group and Orchestra'' (Studio, 2012)

Παραπομπές

Πηγές
 Biography | Jon Lord - The Official Website
 Jon Lord - Starpulse.com
 Deep Purple Biography. Jon Lord - Deep-Purple.net
 Jon Lord: Πέθανε ο θρυλικός μουσικός των Deep Purple
 Jon Lord | Biography, Albums, & Streaming Radio | AllMusic
 Jon Lord, Interviews - The Highway Star

 Εξωτερικοί σύνδεσμοι 

 Επίσημη ιστοσελίδα
 Fan site

Κατηγορία:Άγγλοι τραγουδοποιοί
Κατηγορία:Άγγλοι πιανίστες
Κατηγορία:Άγγλοι μουσικοί
Κατηγορία:Ροκ μουσικοί
Κατηγορία:Μέλη των Deep Purple